ΓΡΑΠΤΗ ΕΡΩΤΗΣΗ E-2024/02

υποβολή: Elizabeth Lynne (ELDR) προς την Επιτροπή

(9 Ιουλίου 2002)

Θέμα: Αναγνώριση προσόντων

Κατόπιν αιτήσεως του Trevor Stent ο οποίος διαμένει στη rue de Pontadig 18, 29520 Chteauneuf-de Faou, Γαλλία, έχει διαπιστώσει η Επιτροπή ότι το άτομο αυτό δεν έτυχε ισότιμης μεταχείρησης ως καθηγητής στη Γαλλία παρόλο ότι απέκτησε μεταπτυχιακό τίτλο στον τομέα της Εκπαίδευσης από το πανεπιστήμιο του Leicester (Αγγλία), κατά παράβαση της οδηγίας του Συμβουλίου 89/48/ΕΟΚ(1) της 21ης Δεκεμβρίου 1988 σχετiκά με το γενικό σύστημα αναγνώρισης διπλωμάτων τριτοβάθμιας εκπαίδευσης που απονέμονται μετά την ολοκλήρωση επαγγελματικής εκπαίδευσης και κατάρτισης·

Οι γαλλικές αρχές δεν αναγνώρισαν τον μεταπτυχιακό τίτλο στον τομέα Εκπαίδευσης, επομένως ο κ. Stent προσλήφθηκε μόνο ως αναπληρωματικός καθηγητής με αντίστοιxo μισθό. Η σύμβαση του έπρεπε να ανανεώνεται κάθε χρόνο. Τελικώς κατάφερε να λάβει διαρκές συμβόλαιο. Ύστερα από πέντε χρόνια πλήρους απασχολήσεως του δόθηκε το δικαίωμα ναποβληθεί σε επιθεώρηση στην οποία αντεπεξήλθε επιτυχώς και έλαβε τώρα διαρκές συμβόλαιο.

Επιπλέον, ο εργοδότης (L'Acadmie de Rennes) είπε στον κ. Stent ότι η προϋπηρεσία του δεν μπορεί να ληφθείπόψη για τον καθορισμό του μισθού εφ' όσον δεν πραγματοποιήθηκε σε γαλλικό λύκειο παρά το γεγονός ότι είχε εμπειρία διδασκαλίας είκοσι πέντε χρόνων στο ίδιο μάθημα (Ιστορία στα αγγλικά) στο ίδιο φάσμα ηλικίας μαθητών.

Θα ερευνήσει η Επιτροπή τηνπόθεση αυτή και θα εξετάσει εάν τα δικαιώματα που διαθέτει ο Trevor Stent βάσει της οδηγίας 89/48/EOΚ έχουν παραβιαστεί·

Τι είδους μέτρα προτίθεται να λάβει η Επιτροπή ώστε να προωθήσει την κινητικότητα και να ενθαρρύνει την άρση τωνπολοίπων εμποδίων που τίθεται στην αμοιβαία αναγνώριση προσόντων και εμπειρίας·

(1) ΕΕ L 19 της 24.1.1989, σελ. 16.

Απάντηση του κ. Bolkestein εξ ονόματος της Επιτροπής

(10 Σεπτεμβρίου 2002)

Ηπόθεση του κ. Stent αφορά δύο διαφορετικά ζητήματα: αναγνώριση των προσόντων και αναγνώριση της επαγγελματικής εμπειρίας. Η Επιτροπή ευρίσκεται επίσης σε άμεση επαφή με τον κ. Stent.

Όσον αφορά στην αναγνώριση του τίτλου σπουδών του κ. Stent και των ετών επαγγελματικής εμπειρίας, δενπάρχει παραβίαση της οδηγίας του Συμβουλίου 89/48/EOK της 21ης Δεκεμβρίου 1988 σχετικά με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών(1). Η εν λόγω οδηγία θεσπίζει ένα γενικό σύστημα για την αναγνώριση των προσόντων που απαιτούνται για την πρόσβαση στα επαγγέλματα στα διαφορετικά κράτη μέλη. Στο πλαίσιο της οδηγίας, οι αρχές του κράτους μέλους υποδοχής (σε αυτήν την περίπτωση της Γαλλίας) πρέπει να επιτρέψουν σε έναν μετανάστη να ασκήσει ένα επάγγελμα στην επικράτεια του κράτους αυτού, εάν το άτομο αυτό έχει τα απαιτούμενα προσόντα προκειμένου να ασκήσει το εν λόγω επάγγελμα σε άλλο κράτος μέλος. Εναπόκειται στον ενδιαφερόμενο ναποβάλει αίτηση αναγνώρισης των προσόντων στο κράτος μέλος όπου επιδιώκει την αναγνώριση, διευκρινίζοντας με σαφήνεια το επάγγελμα το οποίο προτίθεται να ασκήσει. Σε περίπτωση σημαντικών διαφορών μεταξύ των επαγγελμάτων ή της κατάρτισης που θεμελιώνει δικαίωμα άσκησης του εν λόγω επαγγέλματος, το κράτος μέλοςποδοχής μπορεί να ζητήσει από τον μετανάστη να περάσει περίοδο προσαρμογής ή δοκιμασία επάρκειας (κατ' επιλογή του μετανάστη). Κατά την εφαρμογή της οδηγίας, το κράτος μέλοςποδοχήςποχρεούται επίσης να λάβειπόψη την επαγγελματική εμπειρία του μετανάστη.

Βάσει των πληροφοριών που παρασχέθηκαν, ο κ. Stent απέκτησε αναγνώριση στη Γαλλία ώστε να είναι σε θέση να ασκεί το επάγγελμα του δασκάλου. Επομένως, οι γαλλικές αρχές δεν αρνήθηκαν την αναγνώριση των προσόντων του.

Σε σχέση με το τελευταίο ζήτημα, η Επιτροπή επιθυμεί να επιστήσει την προσοχή στη νέα πρόταση οδηγίας σχετικά με την αναγνώριση των επαγγελματικών προσόντων(2), την οποία ενέκρινε πρόσφατα. Με την πρόταση αυτή γίνεται εκτενής αναθεώρηση όλων των οδηγιών που βασίζονται στην αναγνώριση τίτλων σπουδών, ώστε να διατηρηθούν οι κύριες προϋποθέσεις και εγγυήσεις, ενώ παράλληλα απλοποιείται η δομή και βελτιώνεται η λειτουργία του συστήματος. Η πρόταση προβλέπει επίσης απλούστερες προϋποθέσεις για τη διασυνοριακή παροχήπηρεσιών σε σχέση με εκείνες που εφαρμόζονται όσον αφορά την ελευθερία εγκατάστασης, ώστε να προωθηθεί περαιτέρω η ευελιξία των αγορών εργασίας καιπηρεσιών.

Όσον αφορά στην αναγνώριση της επαγγελματικής εμπειρίας, οι γαλλικές αρχές φαίνεται ότι παραβίασαν το κοινοτικό δίκαιο, δεδομένου ότι, κατά τον προσδιορισμό του μισθού του, αρνήθηκαν να συνεκτιμήσουν την επαγγελματική εμπειρία που απόκτησε ο κ. Stent διδάσκοντας στη Βρετανία. Σύμφωνα με τη νομολογία του Δικαστηρίου(3), η Επιτροπή θεωρεί ότι το άρθρο 39 της Συνθήκης ΕΚ και το άρθρο 3 του κανονισμού (ΕΟΚ) αριθ. 1612/68 του Συμβουλίου, της 15ης Οκτωβρίου 1968, περί της ελεύθερης κυκλοφορίας των εργαζομένων στο εσωτερικό της Κοινότητας(4) πρέπει να ερμηνεύονται ότι επιβάλλουν στις γαλλικές αρχές να συνεκτιμούν τις προηγούμενες περιόδους συγκρίσιμης απασχόλησης των κοινοτικών εργαζομένων σε άλλο κράτος μέλος κατά τον προσδιορισμό του μισθού τους, όπως ακριβώς ισχύει με την επαγγελματική εμπειρία που αποκτιέται στη Γαλλία. Επομένως, οι γαλλικές αρχές πρέπει να συγκρίνουν την επαγγελματική πείρα του κ. Stent με περιόδους απασχόλησης στη Γαλλία που θα λαμβάνοντανπόψη για τον προσδιορισμό του μισθού. Εφόσον οι περίοδοι αυτοί είναι συγκρίσιμοι, πρέπει να ληφθούν εξίσουπόψη.

Η Επιτροπή έχει κινήσει διαδικασία παράβασης κατά της Γαλλίας για το ζήτημα αυτό, και αυτήν την περίοδο αξιολογεί το γαλλικό νομοσχέδιο που στοχεύει στην προσαρμογή των γαλλικών κανόνων στο κοινοτικό δίκαιο.

Η Επιτροπή καταβάλλει προσπάθειες προκειμένου να εξαλειφθούν τα εμπόδια για την αναγνώριση της επαγγελματικής εμπειρίας και της αρχαιότητας. Δεδομένου ότι αυτό το πρόβλημα εμφανίζεται σε πολλά κράτη μέλη, η Επιτροπή έχει κινήσει διαδικασίες παράβασης κατά διαφόρων κρατών μελών. Η Επιτροπή έχει επίσης ζητήσει τη γνώμη των κρατών μελών για το θέμα αυτό, στο πλαίσιο ομάδας εργασίας των Γενικών Διευθυντών Δημόσιας Διοίκησης (διακυβερνητική συνεργασία). Η Επιτροπή συμβουλεύει επίσης πολλούς πολίτες σχετικά με τα ζητήματα αυτά.

Με στόχο την προώθηση της κινητικότητας εν γένει, η Επιτροπή ενέκρινε πρόσφατα το Σχέδιο δράσης για τις δεξιότητες και την κινητικότητα(5), που αποτελεί συνέχεια προηγούμενων εκθέσεων και κειμένων σχετικά με την ελεύθερη κυκλοφορία(6).

(1) ΕΕ L 19 της 24.1.1989.

(2) COM(2002)119 τελικό.

(3) Υπόθεση C-15/96 (Schning) Συλλογή [1998] I-00047,πόθεση C-187/96 (Επιτροπή κατά Ελλάδας) Συλλογή [1998] I-01095 καιπόθεση C-195/98 (sterreichischer Gewerkschaftsbund) Συλλογή [2000] I-10497.

(4) ΕΕ L 257 της 19.10.1968.

(5) COM(2002)72 τελικό της 13.2.2002.

(6) Έκθεση της ομάδαςψηλού επιπέδου για την ελεύθερη κυκλοφορία των προσώπων (έκθεση Veil) του 1997, Πρόγραμμα δράσης της Επιτροπής για την ελεύθερη κυκλοφορία των εργαζομένων (COM(1997)586), Ανακοίνωση σχετικά με τις νέες ευρωπαϊκές αγορές εργασίας (COM(2001)116).